Diskussionsforum Färöer :: Thema anzeigen - Dansetraditioner og samværsformer på Færøerne
Es ist Samstag, der 30. Mai 2020 7.13 Uhr (41.06 % von 2020)
Dansetraditioner og samværsformer på Færøerne
Verfasst am: 18.11.2006 15:15 Titel: Dansetraditioner og samværsformer på Færøerne
Citat fra Eyun Andreassen
"Den færøske ballade, eller kædedans er i selve formationen et præcist billede på den folkelige kommunikationsproces, som denne er beskrevet foran. De dansende holder hinanden i hånden og danner kæde i dansen, med ryggen udad og ansigtet indad mod kædens centrum. Kæden bugter sig ud og ind under dansen, og den enkelte danser befinder sig i enhver placering direkte ansigt til ansigt overfor en af de øvrige dansende efterhånden som kæden bevæger sig fremover. Dansens centrum, også i kommunikativ betydning, er i kædens - ringens centrum, mellem de dansende: kædeformationen slutter ring om danseformens væsen".
http://www.slaid-ring.fo/artikler/artkl-2.html Eyun Andreassen
http://da.wikipedia.org/wiki/F%C3%A6r%C3%B8sk_k%C3%A6dedans
http://de.wikipedia.org/wiki/F%C3%A4r%C3%B6ischer_Kettentanz
Verfasst am: 15.08.2010 23:14 Titel: Færøerne og den færøske dans – en rejse gennem tiden
Af Andrea Susanne Opielka
Når man sætter fokus på den nordiske middelalderlige ballade, er det umuligt at undgå Færøerne, fordi det er det sted i Norden, hvor de gamle ballader ikke ligger ubrugt og næsten glemt i bogsamlingerne og hvor der ikke kun er få som kender til dem. På Færøerne er de middelalderlige ballader (kvæði) almindelig kendt i befolkningen og de bliver stadig brugt til den færøske kædedans. Færødansen er en af de ældste dansetraditioner i Europa og dens rødder rækker helt tilbage til middelalderen. Med sine lange, sungne ballader og sit enkle, stadig gentagne dansetrin virker den færøske dans selvfølgelig meget gammeldags. Dette faktum fremkalder ofte den forkerte forestilling, at en rejse til Færøerne og til den færøske dans er det samme som en rejse direkte tilbage til middelalderen. Folk tror, at den færøske dans er en nøjagtig afbildning af den middelalderlige kædedans. Men selv om færødansen går tilbage til en middelalderlig dansetradition, er den ikke dens præcise spejlbillede. For at kunne bevare en dansetradition helt nøjagtigt og uforandret var jo forudsætningen, at man var bevidst om traditionens værdi og særpræg. Færingerne opdagede betydningen af deres kædedans for første gang i 1822, da bogen Qvæder om Sigurd Fofnersbane og hans Æt blev udgivet (Lyngbye 1980/1822). Dette skete altså flere århundrede efter at den færøske dansetradition var trådt ud af middelalderen og ind i mange forskellige epoker med talrige udviklinger. Desuden var kædedansen på Færøerne altid en levende tradition, og det er karakteristisk for disse, at de forandrer og udvikler sig i løbet af tiden. Den nuværende færødans er følgelig ikke en ubrudt fortsættelse af en ældgammel middelalderlig tradition, men resultatet af mangfoldige indflydelser og udviklinger. Den er et levende vidnesbyrd om den varierede og spændende færøske historie.
Denne artikel tager på en rejse gennem tiden og gør ved hjælp af forskellige eksempler fra forskellige områder tydeligt, hvordan den færøske dans efterhånden kunne blive til akkurat det fænomen, som den er i dag. Målet er selvfølgelig ikke at mindske færødansens betydning, men at befri traditionen fra en byrde der truer af og til med at fratage den dens livlighed og spontaneitet.